
   Atklāts konkurss
“Sabiedriskā transporta pieturvietu nojumju iegāde Rīgas valstspilsētas pašvaldības vajadzībām”
ID Nr. CAIP 2024/16

Atbildes uz ieinteresētā piegādātāja jautājumiem
(20.05.2024.)


Jautājums:
1. Vai nojumju ražotājam ir arī jānodrošina betona pamati, un ja jā, tad vai tas ir jāiekļauj cenu piedāvājumā?

Atbilde: 
Pretendentam nav jānodrošina betona pamati. 


Jautājums:
2.  Tehniskās specifikācijas 4.7. punkts minēts "Nojumes aizmugures un sānu sienām un to savienojumiem ar jumtu jābūt tādiem, lai nodrošinātu, ka tajā neiekļūst nokrišņi.". Vai par nokrišņu neiekļūšanu ir domāts iekš nojumes, kur paredzēts ir uzturēties cilvēkiem, vai arī konstrukcijas un stiprinājumu daļās?

Atbilde:
Nojumes risinājumam ir jābūt tādam, ka nokrišņi nedrīkst iekļūt ne nojumes iekšpusē, ne arī konstrukcijas un stiprinājuma daļās, lai netiktu veicināta korozijas rašanās.


Jautājums:
3.   Tehniskās specifikācijas 4.14. punktā ir teikts: "Nojumes sastāvdaļu savstarpējiem stiprinājumiem  un konstrukcijas stiprinājumiem pie zemes jābūt veidotiem tā, ka netiek eksponētas skrūves, kniedes, uzgriežņi vai citi savienojoši elementi. Stiprinājumiem jābūt neliela izmēra, to formai — saskaņotai ar kopējo nojumes dizainu.". Vai varētu, lūdzu, izskaidrot detalizētāk šo prasību? Šī prasība nav līdz galam izprotama, jo abos teikumos rodas pretrunas. Sākotnēji ir teikts, ka "...netiek eksponētas skrūves, kniedes, uzgriežņi un citi savienojošie elementi.", bet nākamajā teikumā ir teikts: "...stiprinājumiem ir jābūt neliela izmēra...".

Atbilde:
Vēlamais rezultāts ir, lai skrūves, kniedes u.c. tml. elementi nebūtu uzkrītoši un nebojātu kopējo nojumes izskatu. Jo mazāk tie ir redzami, jo labāk. Ņemot vērā, ka visus stiprinājumus nav iespējams izveidot pilnībā slēpti, jātiecas redzamos savienojumus veidot vizuāli pēc iespējas mazāk eksponētus.




